
Către,

Comisia pentru administraţie publică,

 amenajarea teritoriului şi echilibru ecologic
AVIZ

asupra proiectului de Lege pentru instituirea Programului de stimulare 

a înnoirii Parcului naţional de tractoare

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru instituirea Programului de stimulare a înnoirii Parcului naţional de tractoare, transmis cu adresa nr.PL.-x 782  din 15 noiembrie 2007 şi înregistrat sub nr.24/582/16.11.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.665/28.05.2007, a avizat favorabil proiectul de lege sus menţionat. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru instituirea Programului de stimulare a înnoirii Parcului naţional de tractoare în şedinţa din 27 noiembrie 2007. 

Faţă de cele de mai sus, membrii comisiei au hotărât în unanimitate              avizarea favorabilă a proiectului de Lege pentru instituirea Programului de stimulare a înnoirii Parcului naţional de tractoare.

 În raport cu obiectul şi conţinutul său, propunerea legislativă face parte din categoria legilor ordinare.

